open-index/open-wikipedia-markdown huggingface dataset:
Aspalathus chrysantha

***Aspalathus chrysantha*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom op Piketberg voor. Die plant het 30% van sy habitat aan gewasverbouing afgestaan die afgelope 70 jaar en die oorblywende subpopulasies word bedreig deur verdere landbou uitbreiding.

## Bronnelys 
* SANBI Redlist
* Plants of the World Online
Aspalathus cinerascens

***Aspalathus cinerascens*** is 'n struik wat hoort tot die familie Fabaceae. Die spesie is endemies aan die Oos-Kaap en is deel van die fynbos. Dit kom vanaf die Groot Winterhoekberge, noord van Uitenhage tot by die Groot-Visriviervallei naby Peddie voor en noordwaarts tot by die Boschberg naby Somerset-Oos. Die plant word rondom Port Elizabeth en Uitenhage bedreig deur voorstedelike en industriële ontwikkeling. Tans is die populasie stabiel.

## Bronnelys 
* SANBI Redlist
* Plants of the World Online
Anrich Nortje

**Anrich Arno Nortje** (gebore 16 November 1993) is 'n Suid-Afrikaanse professionele krieketspeler. Hy het sy internasionale buiging vir die Suid-Afrikaanse krieketspan in Maart 2019 gemaak. In Julie 2020 is Nortje aangewys as die nuweling van die jaar by Krieket Suid-Afrika se jaarlikse prysuitdeling.

## Plaaslike en T20-loopbaan 
Hy was in die Oostelike Provinsie se groep vir die 2016 Afrika T20-beker ingesluit. In Oktober 2018 is hy aangewys in Cape Town Blitz se groep vir die eerste uitgawe van die Mzansi Superliga T20-toernooi. Halfpad deur die toernooi moes hy weens 'n enkelbesering uitsit. In Desember 2018 is hy deur die Kolkata Knight Riders op die spelersveiling vir die 2019 Indiese Premierliga gekoop. Hy het egter in Maart 2019 die toernooi weens 'n skouerbesering misgeloop.

## Internasionale loopbaan 
In Februarie 2019 is hy aangewys in Suid-Afrika se Internasionale Eendag (EDI)-groep vir hul reeks teen Sri Lanka. Hy het sy EDI-buiging vir Suid-Afrika teen Sri Lanka op 3 Maart 2019 gemaak. In Maart 2019 is hy aangewys in Suid-Afrika se Twintig20 Internasionale (T20I)-groep ook vir die reeks teen Sri Lanka, maar is weens 'n besering uit die T20I-reeks gesluit. Hy het onder meer tydens die T20I-wêreldbekertoernooie in 2021, 2022, 2024 en 2026 vir Suid-Afrika gespeel en sou ook tydens die krieketwêreldbekertoernooie in 2019 en 2023 verskyn het, maar hy het die twee laasgenoemde toernooie weens beserings misgeloop. Tydens die T20I-wêreldbeker 2024 kon Suid-Afrika vir die eerste keer die eindstryd van 'n krieket- of T20I-wêreldbekertoernooi vir mans haal, maar hulle het naelskraap met sewe lopies teen Indië verloor.

## Verwysings 
## Eksterne skakels 
*  Anrich Nortje by ESPNcricinfo
2,3-Dimetielbutaan

**2,3-Dimetielbutaan**, ook bekend as **isoheksaan** (maar 2-metielpentaan en 3-metielpentaan word alby ook *isoheksaan* genoem), is 'n vertakte-ketting alkaan. Die organiese verbinding is 'n strukturele isomeer van heksaan en het die chemiese formule (CH)CHCH(CH). Dit is 'n kleurlose vloeistof wat teen 57,9&nbsp;°C kook.

## Kyk ook 
* 2,2-Dimetielbutaan - 'n isomeer van 2,3-dimetielbutaan.

## Bronne 
* 

## Verwysings
2-Metielpentaan

**2-Metielpentaan**, ook algemeen bekend as **isoheksaan** (maar 3-metielpentaan en 2,3-dimitielbutaan word alby ook *isoheksaan* genoem), is 'n vertakte-ketting alkaan met die molekulêre formule . Dit is 'n strukturele isomeer van heksaan wat  uit 'n metielgroep wat aan die tweede koolstofatoom in 'n pentaanketting gebind is bestaan. Beide die smeltpunt en kookpunt van 2-metielpentaan is effens hoër as dié van die isomeer 3-metielpentaan, terwyl die digtheid daarvan effens laer is.

In die toepassing as 'n brandstofbymiddel het 2-metielpentaan 'n navorsingsoktaangetal van 75, motoroktaangetal van 77 en setaangetal van 29.

## Bronne 
* 

## Verwysings
3-Metielpentaan

**3-Metielpentaan** is 'n vertakte alkaan met die molekulêre formule . Dit is 'n strukturele isomeer van heksaan wat uit 'n metielgroep wat aan die derde koolstofatoom in 'n pentaanketting gebind is bestaan. Dit het soortgelyke struktuur as die isomeer 2-metielpentaan, wat 'n metielgroep het wat op die tweede koolstof van die pentaanketting geleë is.

## Bronne 
* 

## Verwysings 
## Eksterne skakels 
* Materiaalveiligheidsdatablad vir 3-metielpentaan
Halowentelbaan

thumb|200px|Halowentelbane kom voor om die -, - of -punte (nie op diagram aangetoon nie).

'n **Halowentelbaan** is 'n periodieke, driedimensionele wentelbaan naby een die Lagrange-punte ,  of  van 'n stelsel met twee wentelende liggame. Hoewel 'n Langrange-punt net 'n punt in die leë ruimte is, kan iets in 'n wentelbaan daarom beweeg. Dit is die gevolg van die swaartekragaantrekking wat die twee liggame op 'n ruimtetuig of ander liggaam het.

Halowentelbane bestaan in enige wentelende stelsel met drie liggame, waarin die satelliet die derde liggaam is: stelsels soos die Son en Aarde of die Aarde en Maan. Omdat halowentelbane onstabiel is en 'n satelliet dus uit die wentelbaan kan beweeg, moet 'n kunsmatige mag op die satelliet uitgeoefen word om dit in sy wentelbaan te hou. 

Die meeste kunsmatige satelliete in halowentelbane is wetenskaplike instrumente, soos ruimteteleskope.

Wanneer ander invloede afwesig is, is wentelbane om die Lagrange-punte  en  dinamies stabiel, solank die verhouding van die twee hoofliggame se massa groter as 25 is. Die natuurlike dinamika hou die satelliet in die omgewing van die Lagrange-punt sonder dat 'n kunsmatige aanpassing nodig is, selfs wanneer die ewewig effens versteur word. 

Die wentelbane kan egter deur ander groot voorwerpe versteur word. Wentelbane by die Aarde-Maan-stelsel se - en -punt kan net 'n paar miljoen jaar duur in plaas van miljarde jare weens versteurings deur die planete.

## Definisie en geskiedenis 
Die Amerikaanse sterrekundige Robert W. Farquhar het die term "halo" in 1966 die eerste keer gebruik vir wentelbane by  wat periodiek gemaak word met behulp van korreksievuurpyle. Farquhar het voorbrand gemaak vir die gebruik van so 'n wentelbaan by die Aarde en Maan se -punt as 'n kommunikasiestasie vir 'n Apollo-sending na die ver kant van die Maan. 

'n Satelliet in dié posisie sou voortdurend van die Aarde én van die Maan se ver kant gesien kon word. Dit het op die ou end nooit gebeur nie, want al die Apollo-sendings was na die naby kant van die maan.

Die eerste sending wat 'n halowentelbaan gebruik het, was ISEE-3, 'n gesamentlike projek van Nasa en ESA wat in 1978 lanseer is. Dit het jare lank om die Son en Aarde se -punt gewentel. Nog 'n gesamentlike projek, om die Son te bestudeer, SOHO (*Solar and Heliospheric Observatory*), het in 1996 by die Son en Aarde se -punt aangekom. Dit het 'n soortgelyke wentelbaan as ISEE-3 gebruik. 

In Mei 2018 is Farquhar se oorspronklike idee verwesenlik toe China 'n kommunikasiestasie, Queqiao, in 'n halowentelbaan om die Aarde en Maan se -punt gestuur het. Op 3 Januarie 2019 het die ruimtetuig Chang'e 4 aan die ver kant van die Maan geland en die Queqiao-stasie vir sy kommunikasie met die Aarde gebruik.

Die James Webb-ruimteteleskoop het in Januarie 2022 in 'n halowentelbaan om die Son en Aarde se -punt gegaan, waar dit volgens beplanning sowat 10 jaar sal bly.

## Verwysings
## Skakels
Bloedbad by die Columbine-hoërskool

[250px|right|thumb|'n Diagram van die Columbine-hoërskool-biblioteek, gemaak deur die [FBI.]]
Die **Bloedbad by die Columbine-hoërskool** was 'n skoolskietery en poging tot 'n bomaanval wat op 20 April 1999 plaasgevind het in Columbine, Colorado, die Verenigde State. Die skieters was die graad 12 studente Eric Harris en Dylan Klebold. Hulle het 12 studente en een onderwyser vermoor voordat hulle selfmoord in die skoolbiblioteek gepleeg het.

## Verwysings
Aspalathus compacta

***Aspalathus compacta*** is 'n struik wat hoort tot die familie Fabaceae. Die spesie is endemies aan die Wes-Kaap en vorm deel van die fynbos. Dit kom in die Skurweberg naby Ceres voor en het 'n voorkomsgebied van kleiner as 10&nbsp;km². Die plant het reeds 60% van sy habitat afgestaan aan vrugte boorde en die bedreiging bestaan steeds. Die plek waar die oorspronklike spesie gevind is het verlore gegaan en onlangs is twintig nuwe plante ontdek, die enigste oorblywende plante.

## Bronnelys 
* SANBI Redlist
* Plants of the World Online
Aspalathus comptonii

***Aspalathus comptonii*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en vorm deel van die fynbos. Dit kom in die Sederberg by Middelberg, Sneeuberg en Heuningvlei voor waar dit 'n voorkomsgebied van 145&nbsp;km² het. Die plant word as seldsaam beskou.

## Bronnelys 
* SANBI Redlist
* Plants of the World Online
Aspalathus crewiana

***Aspalathus crewiana*** is 'n struik wat hoort tot die familie Fabaceae. Die spesie is endemies aan die Wes-Kaap en vorm deel van die fynbos. Dit kom van Klipheuwel tot by Klapmuts voor en het 'n voorkomsgebied van 11&nbsp;km². Die plant het meer as 90% van sy habitat afgestaan, hoofsaaklik aan gewasverbouing. Daar is tans net twee subpopulasies oor, ongeveer 15&nbsp;km van mekaar af. Daar is tans min plante maar dit word toegeskryf aan die feit dat die plant lank laas gebrand het. Daar was baie meer plante na die laaste brand. Die een subpopulasie is stabiel in 'n natuur reservaat maar die ander se getalle daal weens agteruitgang.

## Bronnelys 
* SANBI Redlist
* Plants of the World Online
* Biodiversityadvisor
Hongaarse forint

Die **forint** (teken **Ft**; kode **HUF**) is die geldeenheid van Hongarye. Dit was vroeër in 100 fillér verdeel, maar fillér-munte is nie meer in omloop nie. Die bekendstelling van die forint op 1 Augustus 1946 was 'n deurslaggewende stap in die stabilisering van die Hongaarse ekonomie na die Tweede Wêreldoorlog, en die geldeenheid het tot die 1980's relatief stabiel gebly. Oorgang na 'n markekonomie in die vroeë 1990's het die waarde van die forint nadelig beïnvloed; inflasie het 'n hoogtepunt bereik van 35% in 1991. Sedert 2001 is inflasie in enkelsyfers, en die forint is ten volle omskepbaar verklaar. As 'n lid van die Europese Unie kan die langtermyndoelwit van die Hongaarse regering wees om die forint met die euro te vervang, maar dit blyk eers 'n geruime tyd gedurende die 2020's waarskynlik te wees.

## Banknote 
Vanaf 2014 het die Hongaarse Nasionale Bank 'n hersiene reeks forint-banknote uitgereik, met dieselfde temas as sy vorige uitgawes, maar met gevorderde sekuriteitskenmerke. Die eerste banknoot wat vir hierdie reeks uitgereik was die 10 000 forint, is op 2 September 2014 in algemene sirkulasie uitgereik, gevolg deur die 20 000 forint banknoot op 25 September 2015, die 2 000 en 5 000 forint banknote op 1 Maart 2017. die 1 000 forint-banknoot is op 1 Maart 2018 uitgereik en die 500-forint-banknoot is laastens op 1 Februarie 2019 uitgereik.

## Verwysings
Rutte IV-kabinet

[150px|duimnael|Eerste minister [Mark Rutte]]

Die **Rutte IV-kabinet** het van 10 Januarie 2022 tot 2 Julie 2024 regeer en was saamgestel uit dieselfde vier partye as in die vorige regering, die Rutte III-kabinet: Volksparty vir Vryheid en Demokrasie (VVD), Demokrate 66 (D66), Christen-Demokratiese Appèl (CDA) en ChristenUnie (CU). Twee was liberale partye: die regs-liberale VVD en die links-liberale D66, twee was christelike partye: die CDA en die meer ortodokse CU.

Hierdie kabinet het oor 41 setels in die Tweede Kamer beskik (sedert Desember 2023, wat is 'n minderheid van 34 setels), voorheen het dit 77 setels gehou, en oor 24 setels in die Eerste Kamer (sedert Junie 2023, wat is 'n minderheid van 14 setels), voorheen het dit 32 setels gehou.

Mark Rutte (VVD) was weer eens die eerste minister, die adjunk-premiers was Rob Jetten (tot 8 Januarie 2024 Sigrid Kaag) (D66), Karien van Gennip (tot 1 September 2023 Wopke Hoekstra) (CDA) en vir die tweede keer Carola Schouten (CU).

Op 7 Julie 2023 het 'n breuk in die koalisie oor die migrantebeleid ontstaan en op 8 Julie het Rutte sy ontslag aan by die koning gedien en was die kabinet demissionêr gewees.

## Sien ook 
* Lys van kabinette van Nederland

## Bronne 
* Kabinet-Rutte IV (2022-2024), Parlement.com

## Eksterne skakels 
* Kabinet-Rutte IV (2022-2024), Rijksoverheid.nl
Adamantinoom

**Adamantinoom** (van die Griekse woord *adamantinos*, wat "baie hard" beteken) is 'n seldsame beenkanker, wat minder as 1% van alle beenkankers uitmaak. Dit kom byna altyd in die bene van die onderbeen voor en behels beide epiteel- en osteofibreuse weefsel.

Die oorsaak van die gewasse is nog steeds 'n kwessie van debat, maar die mees algemeen aanvaarde teorie is dié van verplasing van basale epiteel van die vel tydens embriologiese ontwikkeling.

Die toestand is vir die eerste keer deur Fischer in 1913 beskryf.

## Voorkoms 
duimnael|X-straal wat 'n adamantinoom in die distale tibia toon
Pasiënte ervaar gewoonlik swelling met of sonder pyn. Die stadig-groeiende gewas ontstaan hoofsaaklik in lang bene in 'n subkortikale plek (95% in die tibia of fibula). Pasiënte is meestal in hul tweede of derde dekade van ouderdom, maar adamantinoom kan oor 'n wye ouderdomsreeks voorkom.

Pynlose swelling van die betrokke been (benigne osteofibreuse displasie) gaan dikwels adamantinoom vooruit of kan 'n regressiewe fase van adamantinoom wees.

Histologies word groepe van epiteelselle in 'n veselagtige steunweefsel (stroma) aangetref. Die gewas is tipies goed afgebaken, herabsorbeer beenmatriks aktief (osteolities) en nie eenvormig nie (eksentriek). Die sones waar siste vorm lyk soos seepborrels.

## Behandeling 
Behandeling bestaan uit chirurgiese verwydering van groot dele of selfs amputasie. Metastaseering is skaars aan die begin van die siekte, maar kan tydens die siekteverloop by tot 30% van pasiënte voorkom. Prognose is uitstekend, met algehele oorlewing van 85% op 10 jaar, maar is laer wanneer wye areas rondom die gewas nie chirurgiese verwyder kan word nie.

Hierdie gewas is nie sensitief vir bestraling nie, dus word chemoterapie nie tipies gebruik nie, tensy die kanker na die longe of ander organe gemetastaseer het.

## Aantekeninge 
## Verwysings
Humanics

duimnael| Eenheid en kompleksiteit - 'n beeldhouwerk by die besoekersentrum van die park
duimnael| Terugkeer van die verlore seun (sone "Christendom")
[duimnael| [Ganesha, 'n god met 'n olifantkop en 'n lingam-agtige slurp (sone "Hindoeïsme")]]
**Humanics Sanctuary and Sculpture Park** is 'n landmerk in Ottawa, die hoofstad van Kanada.

Dit is 'n landskappark in privaat besit wat oop is as 'n openbare besienswaardigheid. Dit bevat talle beeldhouwerke wat kultusfigure, gebeurtenisse en abstrakte konsepte van die wêreld se godsdienste, mitologieë en etiese leerstellings verteenwoordig.

Die park is 'n nie-winsgewende organisasie wat toegangsfooie op 'n baie lae vlak handhaaf.

## Geskiedenis 
'n Voorskou van die park vir die publiek is in Julie 2016 aangebied.

Die park is in Julie 2017 ingewy deur dr Ranjit Perera, wat 'n grondstuk in die munisipaliteit Cumberland, Ontario (tans die oostelikste deel van die stad Ottawa ) gekoop het. Die park is geleë op 3468 Old Montreal Road.

Die inhuldiging is bygewoon deur premier Justin Trudeau, premier van Ontario Caitlin Wynn, burgemeester van Ottawa Jim Watson en ander eregaste.

Nuwe beelde word elke jaar by die park gevoeg.

## Beeldhouwerke 
Tans sluit die park die volgende afdelings in:

* Sone A Eenheid van die werklikheid
* Sone B Menswaardigheid en respek
* Sone C Verbinding
* Sone D Boeddhisme
* Sone E Hindoeïsme
* Sone F Christendom
* Sone G Menslike verantwoordelikheid
* Sone H Konfusianisme
* Sone I Judaïsme
* Sone J Spiritualiteit van inheemse mense van Amerika
* Sone K Zoroastrisme
* Sone L Taoïsme en Sjintoïsme
* Sone M Djainisme
* Sone N Sikhisme
* Sone O Baha’i
* Sone P Islam

Sones H en van K tot P is nog in ontwikkeling.

Sommige beeldhouwerke is deur inheemse beeldhouers gemaak of vanaf Afrika na Kanada vervoer.

Besoekers spandeer gemiddeld 1 tot 1,5 uur in die park.

## Verwysings 
 

## Eksterne skakels 
* Amptelike webwerf
* Cumberland-beeldepark wat toegewy is aan die verhoging van menslike bewussyn : in Ottawa Citizen, 2018
* N aanbieding : Stad Ottawa webwerf
Altena

**Altena** kan wees:

* Altena, Duitsland, 'n stad in Duitsland
* Altena, Nederland, 'n munisipaliteit in Nederland
Aspalathus dunsdoniana

***Aspalathus dunsdoniana*** is 'n struik wat hoort tot die familie Fabaceae. Die spesie is endemies aan die Wes-Kaap en kom voor in die Hottentots Hollandberge, Kogelberg en Kleinrivierberge. Dit het 'n voorkomsgebied van 1571&nbsp;km² en die populasie is stabiel. Die plant is deel van die fynbos.

## Bronnelys 
* SANBI Redlist
* Plants of the World Online
Aspalathus empetrifolia

***Aspalathus empetrifolia*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en kom op die pieke in die Koue Bokkeveld voor waar dit deel van die fynbos is. Die plant het 'n voorkomsgebied van 56&nbsp;km² en is laas in 1956 gesien.

## Bronnelys 
* SANBI Redlist
* Plants of the World Online
Chakri-dinastie

Die **Chakri-dinastie** (, *Ratchawong Chakkri*, ) is die huidige regerende dinastie van die Koninkryk Thailand. Die hoof van die huis is die koning en staatshoof. Die familie regeer oor Thailand sedert die stigting van die Rattanakosin-tydperk en die stad Bangkok in 1782, en ná die einde van Taksin Thonburi se bewind, toe Siam se hoofstad na Bangkok geskuif is. Die koningshuis is gestig deur Rama I, 'n militêre leier van Ayutthaya. Hy was van Sino-Mon-afkoms.

Voordat hy die troon bestyg het, was Rama I jare lank die minister van burgersake, met die gepaardgaande adellike titel **chakri**. Toe hy die dinastie stig, het hy "Chakri" as die naam daarvan gekies. Die huis se embleem bestaan uit die diskus (*chakra*) en drietandvurk (*trisula*), die hemelse wapens van die gode Vishnu en Shiva, van wie die Thaise koning volgens oortuiging die inkarnasie is.

Die huidige hoof van die huis is Maha Vajiralongkorn, wat op 1 Desember 2016 koning geword het, maar terugwerkend van 13 Oktober 2016 regeer ná die dood van sy pa, Bhumibol Adulyadej. Die huis se huidige setel is die Groot Paleis. Die kroning van Vajiralongkorn en die tradisionele seremonie het op Saterdag 4 Mei 2019 in Bangkok plaasgevind.

## Lede
Die belangrikste lede van die Huis van Chakri is:

* Koning Maha Vajiralongkorn (Phra Vajira Klao Chao Yu Hua)
* Koningin Suthida (die koning se gemalin)
** Prinses Bajrakitiyabha (die koning se dogter)
** Prinses Sirivannavari (die koning se dogter)
** Prins Dipangkorn Rasmijoti (die koning se vyfde en jongste seun en vermoedelike opvolger tot die troon)
* Koningin Sirikit, die koninginmoeder
** Prinses Sirindhorn (koning Rama IX se dogter)
** Prinses Chulabhorn, (koning Rama IX se dogter)
*** Prinses Siribhachudhabhorn (prinses Chulabhorn se dogter)
*** Prinses Adityadhornkitikhun (prinses Chulabhorn se dogter)
** Prinses Ubolratana Rajakanya (koning Rama IX se dogter)

## Konings
#### Tydlyn

ImageSize = width:1000 height:auto barincrement:25
PlotArea  = top:20 bottom:20 right:20 left:10
AlignBars = late

DateFormat = yyyy
Period     = from:1780 till:2055
TimeAxis   = orientation:horizontal
ScaleMajor = unit:year increment:10 start:1782

Colors     =
  id:king   value:rgb(1,0.70,0) legend: King

BarData =
  barset:PM

PlotData=
  align:left fontsize:S shift:(3,-4) anchor:from width:15
  barset:PM

 from: start till: 1809 color:king text:"Rama I" fontsize:9
 from: 1809 till: 1824 color:king text:"Rama II" fontsize:9
 from: 1824 till: 1851 color:king text:"Rama III" fontsize:9
 from: 1851 till: 1868 color:king text:"Rama IV" fontsize:9
 from: 1868 till: 1910 color:king text:"Rama V" fontsize:9
 from: 1910 till: 1925 color:king text:"Rama VI" fontsize:9
 from: 1925 till: 1935 color:king text:"Rama VII" fontsize:9
 from: 1935 till: 1946 color:king text:"Rama VIII" fontsize:9
 from: 1946 till: 2016 color:king text:"Rama IX" fontsize:9
 from: 2016 till: 2022 color:king text:"Rama X" fontsize:9

## Verwysings
## Skakels
Aspalathus eustonbrownii

***Aspalathus eustonbrownii*** is 'n struik wat hoort tot die familie Fabaceae. Die spesie is endemies aan die Wes-Kaap en kom by Bredasdorp‎ voor waar dit deel van die fynbos is. Die plant word deur oorbeweiding bedreig.

## Bronnelys 
* REDLIST Sanbi
* ScienceDirect
* Plants of the World Online
* Biodiversityadvisor
Aspalathus excelsa

***Aspalathus excelsa*** is 'n struik wat hoort tot die familie Fabaceae. Die spesie is endemies aan die Wes-Kaap en kom van Hermanus tot by Stanford aan die voet van die Kleinrivierberge voor. Dit het habitat afgestaan aan ontwikkeling en indringerplante, laasgenoemde bly 'n bedreiging.

## Bronnelys 
* SANBI Redlist
* Plants of the World Online
Aspalathus fasciculata

***Aspalathus fasciculata*** is 'n struik wat hoort tot die familie Fabaceae. Die spesie is endemies aan die Wes-Kaap en kom in die Groot-Winterhoekberge voor. Die laaste monster van die plant is laas in 1956 verkry, sedertdien is sy habitat verdring deur indringerplante en word bedreig deur die aanplant van wingerde en boorde. 

## Bronnelys 
* SANBI Redlist
* Plants of the World Online
Groot Paleis van Bangkok

[thumb|300px|Die Groot Paleis van [Bangkok, soos gesien vanaf die oorkant van die Chao Phrayarivier.]]

Die **Groot Paleis** (, *Phra Borom Maha Ratcha Wang*) is 'n gebouekompleks in die hartjie van Bangkok, Thailand. Die paleis is sedert 1782 die amptelike woning van die konings van Siam en later Thailand. Die koning, sy hof en sy regering was tot in 1925 in die paleis gestasioneer. Koning Bhumibol Adulyadej (Rama IX) het in die Dusit-paleis gewoon en sy opvolger, koning Maha Vajiralongkorn (Rama X), woon ook daar, maar die Groot Paleis word steeds gebruik vir amptelike geleenthede. Verskeie koninklike seremonies en staatsfunksies word elke jaar daar gehou. Die paleis is een van die gewildste toeriste-attraksies in Thailand.

## Geskiedenis en uitleg
Bouwerk aan die paleis het op 6 Mei 1782 begin op bevel van Rama I, die stigter van die Chakri-dinastie, toe hy die hoofstad van Thonburi na Bangkok geskuif het. Deur volgende konings se bewind is baie nuwe geboue en strukture bygevoeg, veral tydens die bewind van Rama V. Teen 1925 het die koning en sy gesin na ander wonings geskuif. Ná die afskaffing van die absolute monargie in 1932 het alle regeringsagentskappe uit die paleis geskuif.

Die paleis is rofweg reghoekig, word deur mure omring en is altesaam 218&nbsp;400&nbsp;m2 groot. Dit staan aan die oewers van die Chao Phrayarivier. Dit is nie 'n enkele struktuur nie, maar bestaan uit talle geboue, sale, pawiljoene, tuine en howe. Die asimmetriese en elektiese styl is danksy aanbouings en herbouings deur verskillende konings oor 'n tydperk van 200 jaar. Dit word in verskillende seksies verdeel: die Tempel van die Smarag Boeddha; die Buitehof, met baie openbare geboue; die Middelhof, insluitende die Phra Maha Monthien-, Phra Maha Prasat- en Chakri Maha Prasat-geboue; die Binnehof; en die Siwalai-tuin. Die Groot Paleis is deesdae gedeeltelik vir die publiek oop, maar dit bly 'n werkende paleis, met verskeie koninklike kantore.

## Verwysings
## Skakels
Aspalathus florulenta

***Aspalathus florulenta*** is 'n klein tot medium struik wat hoort tot die familie Fabaceae. Die spesie is endemies aan die Noord-Kaap en die Wes-Kaap en kom in die Bokkeveldberge-eskarp, Gifberg en noordelike Sederberg voor. Die plant het 'n voorkomsgebied van 5000&nbsp;km², daar is tot tien subpopulasies en is deel van die fynbos. Dit word bedreig deur die uitbreiding van die rooibostee bedryf.

## Bronnelys 
* SANBI Redlist
* Plants of the World Online
Aspalathus gerrardii

***Aspalathus gerrardii*** is 'n struik wat hoort tot die familie Fabaceae. Die spesie is endemies aan die Oos-Kaap en KwaZulu-Natal en kom by Richardsbaai, St Lucia en die Ngoye-woud en in die suide van Oribiravyn en langs die kus by Port St Johns voor. Die plant het 'n voorkomsgebied van 10&nbsp;000&nbsp;km². Dit het reeds 30% van sy habitat afgestaan aan die aanplant van suikerriet, voorstedelike-en-kus ontwikkeling en die aanplant van plantasies. Die bedreigings bestaan steeds. Dit staan in Engels as die *Natal Prickly Pea* bekend.

## Bronnelys 
* SANBI Redlist
* Plants of the World Online
Aspalathus glabrata

***Aspalathus glabrata*** is 'n struik wat hoort tot die familie Fabaceae. Die spesie is endemies aan die Wes-Kaap en kom van Darling tot by Malmesbury voor. Die plant het 'n voorkomsgebied van kleiner as 100&nbsp;km² en daar is twee, gefragmenteerde subpopulasies op 'n padskouer. Die plant is deel van die fynbos en dit word bedreig deur indringer gras, te veel veldbrande en instandhouding van die padskouer.

## Bronnelys 
* SANBI Redlist
* Plants of the World Online
Jean Dubuffet

duimnael|Jean Dubuffet in 1960
**Jean Philippe Arthur Dubuffet** (Le Havre, 31 Julie 1901 – Parys,  12 Mei 1985) , was 'n Franse skilder, digter, ontwerper en beeldhouer.. Sy idealistiese benadering tot estetika het sogenaamde "lae kuns" omhels en tradisionele standaarde van skoonheid vermy ten gunste van wat hy glo 'n meer outentieke en humanistiese benadering tot die skep van beelde  is. Hy is miskien veral bekend daarvoor dat hy die kunsbeweging *art brut* gestig het, en vir die versameling werke—''Collection de l'art brut''—wat hierdie beweging voortgebring het. Dubuffet het 'n vrugbare kunsloopbaan geniet, beide in Frankryk en in die Verenigde State, en was gedurende sy leeftyd in baie uitstallings gehou.

## Verwysings
Aspalathus glabrescens

***Aspalathus glabrescens*** is 'n struik wat hoort tot die familie Fabaceae. Die spesie is endemies aan die Wes-Kaap en kom op die noordelike hellings van die Outeniekwaberge tussen die Robinsonpas en Uniondale voor. Dit is deel van die fynbos en die plant het reeds 50% van sy habitat afgestaan aan gewasverbouing en indringerplante die afgelope 40 jaar. Laasgenoemde is steeds 'n bedreiging.

## Bronnelys 
* SANBI Redlist
* Plants of the World Online
Aspalathus globosa

***Aspalathus globosa*** is 'n struik wat hoort tot die familie Fabaceae. Die spesie is endemies aan die Wes-Kaap en kom in die Hottentots Hollandberge, Groenlandberg en die Palmietrivierberge voor. Dit is deel van die fynbos en het 'n voorkomsgebied van 581&nbsp;km². Die plant het reeds 45% van sy habitat in die Elginvallei afgestaan aan gewasverbouing en plantasies en die tendens hou steeds aan. Sommige subpopulasies is in beskermde gebiede.

## Bronnelys 
* SANBI Redlist
* Plants of the World Online
Aspalathus globulosa

***Aspalathus globulosa*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en strandveld. Dit kom tans vanaf Hangklip en Bettiesbaai tot by Baardskeerdersbos naby Pearly Beach en De Hoop voor. Dit het voorheen op die Kaapse Vlakte voorgekom maar is nou uitgestorwe daar. Die plant het 'n voorkomsgebied van 3140-3459&nbsp;km² en die bestaande subpopulasies is gefragmenteer. Die plant word bedreig deur ontwikkeling, 'n gebrek aan veldbrande en indringerplante.

## Bronnelys 
* SANBI Redlist
* Plants of the World Online
Aspalathus grobleri

***Aspalathus grobleri*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en kom by Swellendam voor waar dit deel van die fynbos is. Dit het 'n voorkomsgebied van kleiner as 510&nbsp;km² en daar is vier subpopulasies oor. Die plant het groot gedeeltes van sy habitat afgestaan aan koringlande in die 1950's en 1960's. Die totale populasie word op minder as 500 plante beraam. Indringerplante is ook 'n bedreiging.

## Bronnelys 
* SANBI Redlist
* Plants of the World Online
Aspalathus humilis

***Aspalathus humilis*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en kom op die Tafelberg en by Jonkershoek naby Stellenbosch voor waar dit deel van die fynbos is. Die plant het 'n voorkomsgebied van 200&nbsp;km² en die twee subpopulasies is in beskermde gebiede. Die plant was eers beskou as endemies aan Tafelberg maar is 1983 in Jonkershoek ook ontdek.

## Bronnelys 
* SANBI Redlist
* Plants of the World Online
Aspalathus hypnoides

***Aspalathus hypnoides*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en kom in die Langeberg voor waar dit deel van die fynbos is. Daar is drie subpopulasies wat bedreig word deur indringerplante soos die *acacia* en *hakea*-spesies. Meer as 50% van die suidelike laer hellings van die berg is reeds besmet met die spesies.

## Bronnelys 
* SANBI Redlist
* Plants of the World Online
Aspalathus cliffortiifolia

***Aspalathus cliffortiifolia*** is 'n struik wat hoort tot die familie Fabaceae. Die spesie is endemies aan die Oos-Kaap en is deel van die fynbos. Dit kom by Port Elizabeth voor. Die enigste spesie was gevind in 1911 te Humewood in Port Elizabeth en was in 2009 as Moontlik Uitgestorwe aangedui. Vrywilligers van *Custodians of Rare and Endangered Wildflowers* het egter in 2010 twee klein, gefragmenteerde subpopulasies gevind, die een in Port Elizabeth en die ander suid van die stad. Altwee subpopulasies se getalle daal, die een as gevolg indringerplante en die ander as gevolg van stedelike ontwikkeling. Die plant het 'n voorkomsgebied van kleiner as 10&nbsp;km². 

## Bronnelys 
* SANBI Redlist
* Plants of the World Online
Aspalathus incana

***Aspalathus incana*** is 'n klein tot medium struik wat hoort tot die familie Fabaceae.. Die spesie is endemies aan die Wes-Kaap en kom by Klein Swartberg, op hoogtes van 1250&nbsp;m of hoër, voor waar dit deel van die fynbos is. Die populasie is stabiel en die plant word beskou as seldsaam. Dit groei in 'n beskermde gebied.

## Bronnelys 
* SANBI Redlist
* Plants of the World Online
Snowdrop

***Snowdrop*** (Koreaans: 설강화; Hanja: 雪降花; RR: *Seolganghwa*) is 'n Suid-Koreaanse televisiereeks met Jung Hae-in, Jisoo, Yoo In-na, Jang Seung-jo, Yoon Se-ah, Kim Hye-yoon en Jung Yoo-jin. Dit word elke Saterdag en Sondag om 22:30 op JTBC uitgesaai vanaf 18 Desember 2021. Die reeks is beskikbaar op Disney+ in geselekteerde streke.

## Rolverdeling 
* Jung Hae-in - Im Soo-ho / Ri Tae-san
* Jisoo - Eun-Young ro
* Yoo In-na - Kang Chung-ya
* Jang Seung-jo - Lee Kang-moo
* Yoon Se-ah - Pi Seung-hee
* Jung Yoo-jin - Jang Han-na

## Verwysings 
## Eksterne skakels 
*  Amptelike webwerf
*
Tragedie van die gemene goed

In ekonomiese wetenskap is die **tragedie van die gemene goed** 'n situasie waarin individuele gebruikers, wat vrye toegang tot 'n hulpbron het, ongehinderd deur gedeelde sosiale strukture of formele reëls wat toegang en gebruik beheer, onafhanklik optree volgens hul eie belange en, in teenstelling met die algemene belang van alle gebruikers, uitputting van die hulpbron veroorsaak deur hul ongekoördineerde optrede. Die konsep het ontstaan ​​in 'n opstel wat in 1833 geskryf is deur die Britse ekonoom William Forster Lloyd, wat 'n hipotetiese voorbeeld gebruik het van die gevolge wat ongereguleerde weiding op gemeenskaplike grond (ook bekend as 'n "*commons*") in Groot-Brittanje en Ierland het. Die konsep het meer as 'n eeu later wyd bekend geword as die "*tragedy of the commons*" na 'n artikel wat in 1968 deur Garrett Hardin geskryf is.

Alhoewel ooptoegang-hulpbronstelsels kan ineenstort as gevolg van oorbenutting (soos in oorbevissing), het baie voorbeelde bestaan ​​en bestaan vandag steeds waar lede van 'n gemeenskap met gereguleerde toegang tot 'n gemeenskaplike hulpbron saamwerk om daardie hulpbronne omsigtig te ontgin sonder om te veroorsaak dat dit in duie stort, of selfs die skepping van'n "perfekte orde" veroorsaak. Elinor Ostrom is bekroon met die 2009 Nobelprys in Ekonomiese Wetenskap vir die demonstrasie van presies hierdie konsep in haar boek *Governing the Commons*, wat voorbeelde ingesluit het van hoe plaaslike gemeenskappe in staat was om dit te doen sonder oorhoofse regulasies of privatisering.

In 'n moderne ekonomiese konteks word "algemeen" beskou as enige vrye toegang en ongereguleerde hulpbronne soos die atmosfeer, oseane, riviere, seevisvoorrade of selfs 'n kantooryskas. In 'n regskonteks is dit 'n tipe eiendom wat nie privaat of publiek is nie, maar eerder gesamentlik gehou word deur die lede van 'n gemeenskap, wat toegang en gebruik deur sosiale strukture, tradisies of formele reëls beheer.

In omgewingswetenskap word die "tragedie van die gemeenskaplike gemeenskappe" dikwels aangehaal in verband met volhoubare ontwikkeling, Dit is ook gebruik in die ontleding van gedrag in die velde van ekonomie, evolusionêre sielkunde, antropologie, spelteorie, politiek, belasting en sosiologie.

## Verwysings
Aspalathus intricata

***Aspalathus intricata*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Daar is twee subpopulasies, een kom voor in die Witteberge naby Laingsburg, en die ander by die Gydopas naby Ceres. Die plant het 'n voorkomsgebied van 150&nbsp;km² en word beskou as seldsaam. Die populasie is stabiel.

## Infraspesies 
Die spesie het drie infraspesies:
* *Aspalathus intricata subsp. anthospermoides* (R.Dahlgren) R.Dahlgren
* *Aspalathus intricata subsp. intricata*
* *Aspalathus intricata subsp. oxyclada* (Garab. ex Compton) R.Dahlgren

## Bronnelys 
* SANBI Redlist
* Plants of the World Online
Aspalathus isolata

***Aspalathus isolata*** is 'n klein tot medium struik wat hoort tot die familie Fabaceae. Die spesie is endemies aan die Noord-Kaap en die Wes-Kaap en is deel van die fynbos. Dit kom voor in die Matsikammaberge en die Bokkeveldberge-eskarp naby Nieuwoudtville en het 'n voorkomsgebied van kleiner as 500&nbsp;km². Die plant het habitat afgestaan aan rooibostee en die Bokkeveldberge is indringerplante 'n bedreiging en in die Matsikammaberge is daar te veel veldbrande.

## Bronnelys 
* SANBI Redlist
* Plants of the World Online
Aspalathus katbergensis

***Aspalathus katbergensis*** is 'n struik wat hoort tot die familie Fabaceae. Die spesie is endemies aan die Oos-Kaap en is deel van die grasveld plantegroei. Dit kom in die Katberg en by Hogsback voor en het 'n voorkomsgebied van 171&nbsp;km². Daar is vyf subpopulasies en die plant word bedreig deur oorbeweiding en die aanplant van plantasies.

## Bronnelys 
* SANBI Redlist
* Plants of the World Online
Aspalathus keeromsbergensis

***Aspalathus keeromsbergensis*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en kom net op die Keeromsberg voor waar dit 'n voorkomsgebied van kleiner as 20&nbsp;km² het. Die plant is deel van die fynbos en word as seldsaam beskou.

## Bronnelys 
* SANBI Redlist
* Plants of the World Online
Aspalathus latifolia

***Aspalathus latifolia*** is 'n struik wat hoort tot die familie Fabaceae. Die spesie is endemies aan die Wes-Kaap en kom by Piketberg voor. Dit is deel van die fynbos. Daar is vyf subpopulasies wat bedreig word deur aanplant van wingerde, indringerplante en bosaanplanting.

## Bronnelys 
* SANBI Redlist
* Plants of the World Online
Aspalathus linearifolia

***Aspalathus linearifolia*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom van Tulbagh en Riebeek-Kasteel tot by Franschhoek voor. Dit het 'n voorkomsgebied van 1&nbsp;364&nbsp;km² en het habitat afgestaan aan gewasverbouing en word tans bedreig deur voorstedelike ontwikkeling. Die plant is gehard en het bly uitspruit nadat sy habitat omgeploeg is.

## Bronnelys 
* SANBI Redlist
* Plants of the World Online
Aspalathus longifolia

***Aspalathus longifolia*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom in die Langeberg, vanaf Garciapas tot by die Gouritsrivier voor. Dit het 'n voorkomsgebied van kleiner as 200&nbsp;km² en word bedreig deur indringerplante en oorbeweiding, veral na veldbrande. Die populasie se getalle daal.

## Bronnelys 
* SANBI Redlist
* Plants of the World Online
Aspalathus longipes

***Aspalathus longipes*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom op die laer hellings van die Riviersonderendberge en Langeberg tussen Genadendal en Garciapas voor. Dit is ook opgemerk by heuwels naby Elim. Die populasie se getalle is stabiel.

## Bronnelys 
* SANBI Redlist
* Plants of the World Online
Aspalathus lotiflora

***Aspalathus lotiflora*** is 'n plant wat hoort tot die genus *Aspalathus*. Die spesie is nog nie geëvalueer nie.

## Bronnelys 
* SANBI Redlist
* Plants of the World Online
Aspalathus lanifera

***Aspalathus lanifera*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en renosterveld. Dit kom van die Sederberg tot by die Kouebokkeveldberge voor waar daar sewe subpopulasies is. Dit het 'n voorkomsgebied wat tot 2&nbsp;290&nbsp;km² groot is. Dit het habitat afgestaan aan gewasverbouing, indringerplante, veral in die Sederberg, en te veel veldbrande is ook 'n bedreiging.

## Bronnelys 
* SANBI Redlist
* Plants of the World Online
Aspalathus macrantha

***Aspalathus macrantha*** is 'n struik of 'n boom wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom vanaf die Kaapse Skiereiland en die Hottentots Hollandberge voor. Die plant het 'n voorkomsgebied van 463&nbsp;km². Daar is minder as 35 % van die plant se habitat oor en dit wat oor is, word nie beskerm nie. Op die Kaapse Skiereiland is die aanplant van wingerde en plantasies, en voorstedelike ontwikkeling die redes van vir verlies van die habitat, die bedreigings bestaan steeds. Die plant benodig veldbrande om voor te plant maar brande naby plantasies private eiendom word onderdruk en dus weerhou van die plante.

## Bronnelys 
* SANBI Redlist
* Plants of the World Online
Altena, Nederland

**Altena** is 'n munisipaliteit in die Nederlandse provinsie Noord-Brabant, met 'n bevolking van sowat 57&nbsp;000 in 2022 en 'n oppervlakte van sowat 227&nbsp;km².

Die munisipaliteit is in 2019 gestig deur die saamvoeging van Aalburg, Werkendam en Woudrichem.

Die noordelike en uiterste westelike deel van die Brabantse Biesbosch behoort aan Altena. Die res van die munisipaliteit val saam met die streek van die Land van Heusden en Altena, wat oos van die Brabantse Biesbosch lê.

Altena word omring deur die volgende riviere: die Nieuwe Merwede in die weste, die Boven-Merwede in die noorde, die Afgedamde Maas in die ooste en die Bergsche Maas in die suide.

## Nedersettings 
Stad:
* Woudrichem

Dorpe:

* Almkerk
* Andel
* Babyloniënbroek
* Drongelen
* Dussen
* Eethen

* Genderen
* Giessen
* Hank
* Meeuwen
* Nieuwendijk
* Rijswijk

* Sleeuwijk
* Uitwijk
* Veen
* Waardhuizen
* Werkendam
* Wijk en Aalburg

Gehuggies:

* Baan
* Biesheuvel
* Bronkhorst
* Buurtje
* Duizend Morgen
* Eng
* Hagoort
* Hill
* Hoef

* Hoekeinde
* Keizersveer (gedeeltelik)
* Kerkeinde
* Kievitswaard
* Kille
* Korn
* Moleneind
* Oudendijk
* Peerenboom

* Schans
* Spijk
* Stenenheul
* Steurgat
* Uppel
* Vierbannen
* Vijcie
* 't Zand 
* Zandwijk

## Munisipale raad 
Verkiesings sedert 2019:

## Naburige munisipaliteite 
## Verwysings 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Aspalathus microlithica

***Aspalathus microlithica*** is 'n klein struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en renosterveld-plantegroei. Dit kom vanaf Bredasdorp tot by Heidelberg voor. Die plant het 30% van sy habitat afgestaan sedert 1940 en word bedreig deur gewasverbouing.

## Bronnelys 
* SANBI Redlist
* Plants of the World Online
Aspalathus modesta

***Aspalathus modesta*** is 'n struik wat hoort tot die familie Fabaceae. Die spesie is endemies aan die Oos-Kaap en kom op die  Baviaanskloofberge voor.

## Bronnelys 
* Science Direct
* Plants of the World Online
* Biodiversityadvisor
Aspalathus myrtillifolia

***Aspalathus myrtillifolia*** is 'n struik wat hoort tot die familie Fabaceae. Daar is baie min oor die spesie bekend en die enigste monster van die plant is in die 1700's gevind.

## Bronnelys 
* SANBI Redlist
* Plants of the World Online
Aspalathus obtusata

***Aspalathus obtusata*** is 'n struik wat hoort tot die familie Fabaceae. Die spesie is endemies aan die Noord-Kaap en die Wes-Kaap en is deel van die kusfynbos en Namakwaland-strandveld. Dit kom in Namakwaland, noord van Koingnaas tot by die Matsikammaberge en Lambertsbaai voor. Dit het 'n voorkomsgebied van 11&nbsp;265&nbsp;km² en daar is sewe subpopulasies. Die plant het reeds habitat afgestaan aan oopgroef mynbou aktiwiteite en die bedreiging bestaan steeds. Rondom Klawer het habitat verlore gegaan aan die aanplant van wingerde.

## Bronnelys 
* SANBI Redlist
* Plants of the World Online
Aspalathus obtusifolia

***Aspalathus obtusifolia*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en Hartenbos-strandveld. Dit kom vanaf Riversdal tot by Mosselbaai voor. Die plant het 'n voorkomsgebied van 3&nbsp;000&nbsp; km² en daar is tien subpopulasies. Die plant se getalle daal omrede habitat verlore gaan weens indringerplante, ontwikkeling en landbou aktiwiteite.

## Bronnelys 
* SANBI Redlist
* Plants of the World Online
Aspalathus oliveri

***Aspalathus oliveri*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom by Tierberg in die Groot Swartberg voor in 'n provinsiale natuurreservaat en word dus beskerm. Die plant word as krities seldsaam beskou.

## Bronnelys 
* SANBI Redlist
* Plants of the World Online
Aspalathus opaca

***Aspalathus opaca*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en vorm deel van die fynbos.

## Infraspesies 
Die spesie het drie infraspesies:
* *Aspalathus opaca subsp. opaca*
* *Aspalathus opaca subsp. pappeana* (Harv.) R.Dahlgren
* *Aspalathus opaca subsp. rostriloba* R.Dahlgren

## Bronnelys 
* SANBI Redlist
* Plants of the World Online
Nord Stream 2

Om die jaarlikse vervoerkapasiteit tot 110 miljard kubieke meter te verdubbel, is 'n nuwe pyplyn, **Nord Stream 2**, tans in aanbou. Die Russiese Federasie gee voorkeur aan pyplyne in die Oossee nadat Oekraïne pogings aangewend het om landpyplyne as politieke en ekonomiese drukmiddel te misbruik. Nadat Oekraïne saam met Pole lobbiewerk in Washington gedoen het om die projek te dwarsboom, het die Verenigde State - wat met sy eie vloeibare gasuitvoere tans nie met die Russiese Federasie kan meeding nie - sanksies teen ondernemings ingestel wat by Nord Stream 2 betrokke is, onder meer met spesiale skepe wat gaspype onderwater kan aanlê. Toe hierdie sanksies ingestel is, was die tot dusver voltooide gedeelte van die pyplyn nog sowat 150 km van die Duitse kus af.

As rede word aangevoer dat Duitsland op grootskaalse gasuitvoere aangewese is en sodoende kwesbaar sal wees vir politieke druk uit Moskou as die Russiese markaandeel verhoog word. Ontleders wys egter daarop dat Rusland self aangewese is op buitelandse valuta wat met gasuitvoere verdien kan word en in die verlede altyd 'n betroubare handelsvennoot was, selfs op die hoogtepunt van die Koue Oorlog.

Terwyl Moskou teensanksies aangekondig het, word die voltooiing van Nord Stream 2 met enkele maande vertraag voordat 'n alternatiewe oplossing gevind kan word - deur middel van 'n Russiese skip wat uit die Verre Ooste na die Oossee gestuur sal word, of deur die aankoop van nuwe vaartuie in Asië. Blykbaar verkies *Gazprom* om Nord Stream 2 self te voltooi. Tans beskik die Russiese Federasie oor twee skepe wat teoreties gebruik kan word om die pyplyn te voltooi. Nogtans is daar tegniese en logistieke kwessies. So moet op een van die twee vaartuie, *Fortuna*, vooraf nog 'n posisioneringstelsel geïnstalleer word. Die tweede skip, die *Akademik Cherski*, het in Januarie 2020 nog in 'n Russiese Stille Oseaanhawe voor anker gelê. Die vaart na die Oossee sal enkele weke neem.

## Verwysings 
## Eksterne skakels 
* *Amptelike webtuiste van die Nord Stream 2-aandelemaatskappy*
Aspalathus pachyloba

***Aspalathus pachyloba*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom van die Koue Bokkeveld tot by die Caledon Swartberg en ooswaarts tot die Langeberg en Swartberg voor maar kom nie op die Hexrivierberge voor nie.

## Infraspesies 
Die spesie het vier infraspesies:
* *Aspalathus pachyloba subsp. macroclada* R.Dahlgren
* *Aspalathus pachyloba subsp. pachyloba*
* *Aspalathus pachyloba subsp. rugulicarpa* R.Dahlgren
* *Aspalathus pachyloba subsp. villicaulis* R.Dahlgren

## Bronnelys 
* SANBI Redlist
* Plants of the World Online
Aspalathus parviflora

***Aspalathus parviflora*** is 'n [klein tot medium struik wat hoort tot die familie Fabaceae. Die spesie is endemies aan die Wes-Kaap en vorm deel van die fynbos. Dit kom van Piketberg tot by Kaap Agulhas voor. Die plant se populasie getalle is stabiel.

## Bronnelys 
* SANBI Redlist
* Plants of the World Online
Wit olifant (dier)

[thumb|220px|'n Koninklike wit olifant, soos uitgebeeld op 'n [Thailand|Thaise skildery.]]
[thumb|220px|[Indra se wit olifant Airavata, hier met vyf koppe.]]

'n **Wit olifant** (ook **albino-olifant**) is 'n skaars soort olifant, maar nie 'n aparte spesie nie. In Hindoeïstiese puranas het die god Indra 'n wit olifant met drie of vyf koppe, met die naam Airavata. Hoewel die olifante soms as sneeuwit uitgebeeld word, is hulle vel meestal 'n sagte rooibruin, wat 'n sagte pienk word as dit nat is. Hulle het ligte oogwimpers en toonnaels. 

Die tradisionele "wit olifant" word gewoonlik as albino's beskou, maar in die Thaise term *chang samkhan* dui die term "wit" in werklikheid op reinheid.

Wit olifante is net in naam wit. Van dié wat tans deur Birmaanse leiers aangehou word, is een grys en die ander drie pienkerig, maar al vier is amptelik wit. Die koning van Thailand het ook 'n paar. 

## Verwysings
## Skakels
Thonburi

[thumb|260px|Die dorp Thonburi aan die regteroewer (westekant) van die [Chao Phraya (hier links onder) oorkant die fort van Bangkok tydens die Beleg van Bangkok in 1688.]]

**Thonburi** () is 'n deel van moderne Bangkok. In die tyd van die Koninkryk Ayutthaya het sy ligging aan die westeroewer (regterkant) by die mond van die Chao Phrayarivier dit 'n belangrike garnisoendorp gemaak. Dit word in die naam weerspieël: *thon* (), "rykdom", en *buri* (), "fort".  

## Geskiedenis
In 1767, ná die verwoesting van Ayutthaya deur die Birmane, het generaal Taksin Thonburi terugverower en dit die hoofstad van die Koninkryk Thonburi gemaak, met homself as koning. Hy is op 6 April 1782 onttroon. Rama I, die nuwe koning, het die hoofstad na die oorkant die rivier geskuif, waar hy die stad Bangkok op 21 April 1782 amptelik gestig het. Thonburi het 'n onafhanklike dorp en provinsie gebly tot in 1971, toe dit met Bangkok versmelt is. 

Thonburi het minder ontwikkel gebly as die oorkant van die rivier. Baie van die tradisionele waterweë, of *khlongs*, bestaan nog daar, terwyl hulle nie meer aan die ander kant van die rivier voorkom nie. In 1950 het Bangkok sowat 1,3&nbsp;miljoen inwoners gehad en die munisipaliteit Thonburi sowat 400&nbsp;000. In 1970 was Thonburi Thailand se tweede grootste stad, met sowat 600&nbsp;000 inwoners.

## Verwysings
## Skakels
Aspalathus potbergensis

***Aspalathus potbergensis*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom op die Potberg voor en het 'n voorkomsgebied van kleiner as 150&nbsp;km². Daar is vyf subpopulasies en hulle word bedreig deur indringerplante.

## Bronnelys 
* SANBI Redlist
* Plants of the World Online
Aspalathus proboscidea

***Aspalathus proboscidea*** is 'n plant wat hoort tot die genus *Aspalathus*. Die spesie is endemies aan die Noord-Kaap en is deel van die fynbos. Dit kom op die Bokkeveldberge-plato voor en het 'n voorkomsgebied van kleiner as 10&nbsp;km². Daar is een subpopulasie en dit word bedreig deur die rooibostee bedryf wat die grond mag omploeg vir gebruik.

## Bronnelys 
* SANBI Redlist
* Plants of the World Online